Musca

Musca () inggih punika salah satunggaling rasi lintang ingkang alit lan minoritas ingkang mapan wonten ing wilahan langit sisih kidul. Rasi lintang punika inggih kalebet salah satunggal saking kalih welas rasi lintang ingkang dipundamel déning Petrus Plancius saking asiling observasi Pieter Dirkszoon Keyser lan Frederick de Houtman lan rasi lintang punika sepindhah dipunwedalaken kanthi dhiamèter ing péta langit ingkang dipunwedalaken ing taun 1597 utawi 1598 wonten ing Amsterdam déning Petrus Plancius lan Jodocus Hondius. Rasi punika medal wonten ing atlas langit sepindhah wonten ing Uranometria kagunganipun Hohann Bayer ing taun 1603.

 Lintang-lintang 
Rasi lintang Musca gadhah tlatah ingkang ambanipun kirang langkung 138 drajat pesagi lan ngewrat satunggal lintang ingkang dipunmangertosi minangka planit-planit. Rasi lintang Musca punika saged dipuntingali ing garis lintang antawisipun +10° lan-90° lan badhé katingal ingkang saé piyambak wujudipun manawi dipuntingali ing jam 9 dalu ing salebeting wulan Mèi.
Musca boten gadhah kathah lintang-lintang ingkang padhangipun langkung saking tigang magnitudo. Déné lintang-lintang ingkang wonten ing rasi lintang Musca, ing antawisipun inggih punika:
 Alpha Muscae inggih punika sub raseksa bentèr warna biru ingkang tebihipun 306 taun cahya. Lintang punika ugi dipunindhèntifikasi minangka variabel Beta Chepei.
 Beta Muscae inggih punika lintang binar warna biru, ingkang gadhah ukuran ingkang sami ingkang papanipun namung kacèk pinten taun cahya saking apha Muscae.
 Delta Muscae (HD 112985) inggih punika lintang binar ingkang gadhah raseksa oranye minangka komponèn ingkang paling baku. Tebihipun kirang langkung 91 taun cahya, lan kalebet lintang ingkang paling caket kaliyan bumi ing rasi lintang Musca.
 Lambda Muscae inggih punika lintang ingkang padhang piyambak nomer sekawan wonten ing rasi lintang punika. Lintang punika inggih jinis raseksa pethak ingkang minangka tandha kanggé sungunipun kupu.
 Gamma Muscae inggih punika kalebet kurcaci biru pethak.

 Objèk langit lebet 
Musca gadhah sapérangan objèk langit pérangan lebet ingkang saged dipuntliti, kados ta:
 Nova Muscae 1991 inggih punika satunggaling transient objek soft X-ray ingkang ngewrat satunggling lintang lan bolongan cemeng.
 NGC 5189 utawi Planit Nebula Spiral, inggih punika salah satunggaling jinis nebula ingkang gadhah wujud simètris S, ingkang tebihipun kirang langkung 3000 taun cahya.
 The Engraved Hourglass Nebula, ingkang dipunmangertosi minangka wujud jam wedhi, inggih kalebet planit nebula ingkang enèm ingkang tebihipun 8000 taun cahya, ingkang medalaken kalih pérangan ali-ali abrit kanthi mripat biru ing tengahipun.
 NGC 4833 inggih punika satunggaling gugus bal ingkang radi sepuh ingkang wonten ing rasi lintang Musca, ingkang tebihipun kirang langkung 21.200 taun cahya, ingkang mapan caket kaliyan delta Muscae.The Deep Photographic Guide to the Constellations: Musca

Musca inggih kalebet wonten ing kulawarga rasi lintang Johann Bayer, sesarangen kaliyan rasi lintang Hydrus, Dorado, Volans, Apus, Pavo, Grus, Phoenix, Tucana, Indus lan Chamaeleon. Rasi lintang punika dipunkiteri kaliyan rasi-rasi lintang sanèsipun inggih punika rasi lintang Apus, Carina, Centaurus, Chamaeleon, Circinus lan Crux.Musca (dipunundhuh tanggal 17 Pebruari 2013)

 Cathetan suku 




Kategori:Rasi lintang
Kategori:Artikel mawa basa krama